Það liggur svo ofboðslega vel á mér í dag að það á skilið sérfærslu hér á blogginu . Ég veit ekki nákvæmlega hvað það er en það liggur eitthvað í loftinu og ég er með fiðring í maganum fyrir næstunni . Mögulega er það góða veðrið og sólin sem sýnir sínar bestu hliðar í dag ? Mögulega að ég er að fara til útlanda í hvítan sand og heitan sjó ? Kannski það að ég er byrjuð aftur að hreyfa mig og borða hollt eftir hlé frá því að ég fór í fæðingarorlof ? Kannski að ég náði að renna upp buxunum án áreynslu í morgun ? Eða öll skemmtilegu stórafmælin sem framundan eru með bestu vinunum og frábæru tilefni til að skála ? Kannski að það eru sjúklega spennandi tímar framundan hjá Trendnet ? Eitthvað er það , og ég vona að ykkur líði líka svona vel og hafið eitthvað til að hlakka til , það er nefnilega ansi góð tilfinning : )